Деница Минчева
Маса. Стол…

chitanka.info

Маса. Стол. Зад тях прозорец.

Празна стая. Тишина.

Чувствам се, като че няма

други хора по света.

Утро. Ден. Над тях небето

с избледняващи звезди.

Чувствам, че ще спре сърцето,

но светът ще продължи.

Свят, живот посред вселена

пълна с малки чудеса.

Чувствам се недородена —

как тогава да умра?

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.